Document ID: 31999R0294

Komisijos reglamentas (EB) Nr. 294/1999
1999 m. vasario 9 d.
iš dalies keičiantis Reglamentą (EB) Nr. 2334/98, nustatantį specialias priemones paukštienos sektoriui, nukrypstant nuo Reglamentų (EEB) Nr. 3665/87, (EEB) Nr. 3719/88 ir (EB) Nr. 1372/95
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2916/95 [2], ypač į jo 3 straipsnio 2 dalį, 8 straipsnio 12 dalį ir 15 straipsnį,
kadangi Komisijos reglamentu (EB) Nr. 2334/98 [3] įvedamos specialios priemonės, kuriomis siekiama sureguliuoti kai kurias eksporto operacijas, atsižvelgiant į problemas, kylančias Rusijoje nuo 1998 m. rugpjūčio antrosios pusės;
kadangi sunkumai Rusijos rinkoje dar nesibaigė ir susidariusi situacija gerokai paveikė operatorių galimybes eksportuoti į šią paskirties šalį; kadangi būtina atitinkamai sumažinti žalingas šios situacijos pasekmes, įvedant specialias priemones, kuriomis leidžiama atšaukti eksporto licencijas ir kai kurias jau pradėtas muitinių procedūras bei pratęsti kai kuriuos laiko terminus;
kadangi šiame reglamente numatytos priemonės atitinka Kiaušinių ir paukštienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2334/94 iš dalies keičiamas taip:
1) 2 straipsnis pakeičiamas taip:
"2 straipsnis
1. Licencijos turėtojui pateikus prašymą iki 1999 m. kovo 1 d., eksporto licencijos, kurios išduotos pagal Komisijos reglamento (EB) Nr. 1372/95 [4] nuostatas ir kurių paraiškos buvo pateiktos iki 1998 m. rugpjūčio 29 d., išskyrus licencijas, kurių galiojimo trukmė baigėsi iki 1998 m. rugpjūčio 1 d., panaikinamos, o užstatai grąžinami.
2. Operatoriui pateikus prašymą, jis atiduoda visas grąžinamąsias išmokas, iš anksto sumokėtas už produktus, kurių eksporto muitinės procedūros buvo baigtos vėliausiai iki 1998 m. rugpjūčio 29 d. ir kurie taip ir nebuvo išvežti iš Bendrijos muitų teritorijos arba jiems buvo pritaikytas vienas iš Reglamento (EEB) Nr. 565/80 4 ir 5 straipsniuose numatytų susitarimų, taip pat grąžinami įvairūs su šiomis operacijomis susiję užstatai."
2) 4 straipsnyje žodžiai "150 dienų" keičiami žodžiais "210 dienų".
3) 5 straipsnis pakeičiamas taip:
"5 straipsnis
Kiekvieną ketvirtadienį valstybės narės praneša produktų kiekį, kuriam per praėjusiąją savaitę buvo pritaikytos 2 straipsnio 1 ir 2 dalyse minimos priemonės, nurodydamos licencijos išdavimo datą ir atitinkamą kategoriją."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. vasario 9 d.

Labels: 3
17
18